কাঁচামরিচের পিকআপে পাথরবোঝাই ট্রাকের ধাক্কা, নিহত ৩
চট্টগ্রামের সীতাকুণ্ড উপজেলায় কাঁচামরিচ বোঝাই পিকআপকে পাথরবোঝাই ট্রাকের ধাক্কায় তিনজন নিহত হয়েছেন।







বুধবার ভোর ৪টার দিকে ঢাকা-চট্টগ্রাম মহাসড়কে সীতাকুণ্ডের বাঁশবাড়িয়া এলাকায় এ দুর্ঘটনা ঘটে।




নিহতরা হলেন- চট্টগ্রাম জেলার চন্দনাইশ উপজেলার পশ্চিম এলহাবাদ গ্রামের মৃত রমজান আলীর ছেলে নুরুল আমিন (৫৫), ভোলা জেলার সদর থানার উত্তর দিঘলদীর সজ্জাল বাড়ির মৃত শামশুল আলমের ছেলে মোহাম্মদ হান্নান (৪২) ও একই এলাকার মৃত গহর আলী সর্দারের ছেলে ফজলু বেপারী (৬০)।
কুমিরা হাইওয়ে পুলিশ ফাঁড়ির ইনচার্জ সাইদুল ইসলাম জানান, ভোর ৪টার দিকে ঢাকামুখী কাঁচামরিচ বোঝাই পিকআপকে পেছন থেকে পাথরবোঝাই একটি ট্রাক ধাক্কা দেয়।
এতে ঘটনাস্থলেই তিনজনের মৃত্যু হয়। নিহতদের মরদেহ উদ্ধার করা হয়েছে।

চট্টগ্রামের সীতাকুণ্ড উপজেলায় কাঁচামরিচ বোঝাই পিকআপকে পাথরবোঝাই ট্রাকের ধাক্কায় তিনজন নিহত হয়েছেন।